**Isät vankilassa**

Monelle vangille on kirjattu rangaistusajan suunnitelmaan vanhemmuuden tukeminen.

Vanhemmuutta tuetaan Rikosseuraamuslaitoksessa mm. yksilötyöllä, ryhmätoiminnalla,

isä-lapsi-tapaamisilla, yhteydenpidon mahdollistamisella, verkostotyöskentelyllä, perheleireillä, koevapaudessa, ehdonalaisvalvonnassa ja valvontarangaistuksen yhteydessä. Vankilassa suunnitellaan minkä kaltaiset ovat isän mahdollisuudet osallistua lapsensa elämään. Vankeudessa usein herää mietteet vastuullisesta isyydestä kun ollaan selvin päin. Vankeuden aiheuttama lapsen ero vanhemmasta saattaa vaikuttaa isä-lapsi-suhteeseen merkittävästi. Vankeuden jälkeen suhteen uudelleen rakentaminen voi olla hankalaa. Tästä syystä isä-lapsi-suhteita tulee tukea rangaistuksen aikana lapsen edun mukaisesti.

Rikosseuraamuslaitoksessa perhetyö on yhteydenpidon mahdollistamista, keskusteluavun antamista, valmiuksien parantamista ja tukemista arjen toimintoihin, kasvatustehtävässä tukemista, vanhemmuuden arviointia sekä yhteistyön tekemistä siviilitoimijoiden kanssa.

Vankiloissa on nimetyt lapsi- ja perhetyöstä vastaava työntekijät, joihin voi olla yhteydessä isyyteen liittyvissä asioissa.

Isyyden koskettavuuden monet kasvot:

#Aktiivisesti yhteyttä lapsiinsa pitävät isät, #kiintymyssuhteet lapsiinsa, #Kadoksissa oleva vanhemmuus, #Isäksi tulevat nuoret miehet, #Isoisät, #Elämän kriiseissä olevat, #Huostaan otettujen lasten isyys, #Yllätys isyys, #Eroisät, lapsia monella äidillä, #Isät jotka lakkaavat olemasta isiä, #Isyys jossa lapset eivät tiedä kuka tai missä isä on, #Isät jotka ovat kaltoin kohdelleet lapsiaan, # Lapset motiivina isän kuntoutumiseen jne.

Tunteiden koskettavuus: Ikävä, huoli, häpeä, syyllisyys, neuvottomuus, ahdistus, pelko, vieraantuminen, hylätty, tuska, toivo, ilo, rakkaus………………

( Näkemykset Naarajärven vankilan perhetyöntekijältä )

Opinnäytetyö ”Isyyden kokeminen vankilassa”, -neljän kokemusasiantuntijan silmin:

Opinnäytetyö luo katsauksen neljän vanki-isän ajatuksiin ja tuntemuksiin siitä, mitä on olla isä vankilasta käsin. Mitä isyys merkitsee ja miten se koetaan vankilassa ollessa? Mitä kehittämiskohtia isät itse näkevät isyyden tukemisessa rangaistusaikana? Vanki-isien mietteisiin ja tähän tärkeään aiheeseen syvennytään vastavalmistuneiden sosionomien esitellessä opinnäytetyönään tekemänsä tutkimuksen tuloksia.
Tutkimus on toteutettu Mikkelin vankilassa kesällä 2016.

”Ei se isyys musta silti mihinkään lähde…”